29. nóvember

29. nóvember er 333. dagur ársins (334. á hlaupári) samkvæmt gregoríska tímatalinu. 32 dagar eru eftir af árinu.

 Atburðir 
 1314 - Loðvík 10. varð konungur Frakklands.
 1378 - Venseslás tók við sem keisari hins Heilaga rómverska ríkis af föður sínum, Karli 4.
 1780 - Jósef 2. erfði Habsborgarríki móður sinnar, Maríu Teresu af Austurríki.
 1899 - Knattspyrnuliðið FC Barcelona var stofnað.
 1906 - Frumflutt var verkið Rís þú unga Íslands merki, ljóð Einars Benediktssonar við lag Sigfúsar Einarssonar í Iðnaðarmannahúsinu í Reykjavík. 
 1930 - Kommúnistaflokkur Íslands var stofnaður eftir klofning úr Alþýðuflokknum.
 1942 - 548 norskir gyðingar voru fluttir í útrýmingarbúðir í Þýskalandi.
 1945 - Sósíalíska sambandslýðveldið Júgóslavía var stofnað.
 1947 - Sameinuðu þjóðirnar stungu upp á skiptingu Palestínu í tvö ríki áður en stjórn Breta lyki þar en Arabar voru eindregið mótfallnir þeim tillögum.
 1953 - Samtök herskálabúa voru stofnuð í Camp Knox í Vesturbæ Reykjavíkur.
 1972 - Atari setti á markað spilakassa með tölvuleiknum Pong.
 1974 - Þjóðverjar settu löndunarbann á íslensk skip í þýskum höfnum vegna landhelgisdeilunnar.
 1976 - Ítölsku hryðjuverkasamtökin Prima Linea gerðu árás á samtök stjórnenda FIAT í Tórínó.
 1986 - Lottó, happdrætti rekið af Íslenskri getspá, hóf göngu sína. 
 1987 - Félagið Ísland-Palestína var stofnað.
 1987 - Korean Air flug 858 fórst og 115 létust þegar sprengja sprakk um borð. Norðurkóreskir útsendarar höfðu komið henni fyrir.
 1988 - Fimleikafélagið Rán var stofnað í Vestmannaeyjum.
 1989 - Forsætisráðherra Indlands, Rajiv Gandhi, sagði af sér eftir að flokkur hans tapaði helmingi þingsæta sinna.
 1990 - Fyrra Persaflóastríðið: Öryggisráð Sameinuðu þjóðanna samþykkti Ályktun öryggisráðs Sþ nr. 678 sem gaf heimild fyrir hernaðaríhlutun í Írak ef Írakar drægju herlið sitt ekki frá Kúveit fyrir 15. janúar 1991.
 1991 - Kvikmyndahúsakeðja Árna Samúelssonar tók upp nafnið Sambíóin.
 2010 - Loftslagsráðstefna Sameinuðu þjóðanna 2010 hófst í Cancún í Mexíkó.
 2011 - Alþingi samþykkti þingsályktunartillögu um viðurkenningu á sjálfstæði og fullveldi Palestínu.
 2011 - Hópur mótmælenda réðist inn í sendiráð Bretlands í Teheran og lögðu það í rúst vegna viðskiptaþvingana sem Bretland hafði sett á Íran vegna kjarnorkuáætlunar landsins.
 2012 - Allsherjarþing Sameinuðu þjóðanna samþykkti að gera Palestínuríki að áheyrnarríki í stað áheyrnarfulltrúa.
 2017 - Stríðsglæpamaðurinn Slobodan Praljak lést eftir að hafa drukkið flösku af eitri þegar hann beið dóms Alþjóðlega stríðsglæpadómstólsins fyrir fyrrum Júgóslavíu.
 2021 - Magdalena Andersson var kjörin forsætisráðherra Svíþjóðar fyrst kvenna.
 2022 - Yfir 100 létust í árás vopnaðra hópa á bæinn Kishishe í Lýðstjórnarlýðveldinu Kongó.

 Fædd 
 1338 - Lionel af Antwerpen, hertogi af Clarence (d. 1368).
 1832 - Louisa May Alcott, bandarískur rithöfundur (d. 1888).
 1835 - Cixi keisaraekkja, einvaldur í Kína (d. 1908).
 1856 - Theobald von Bethmann-Hollweg, þýskur stjórnmálamaður (d. 1921).
 1857 - Theodor Escherich, bæverskur barnalæknir og örverufræðingur (d. 1911).
 1898 - C. S. Lewis, írskur rithöfundur (d. 1963).
 1904 - Héctor Castro, úrúgvæskur knattspyrnumaður (d. 1960).
 1909 - Đorđe Vujadinović, júgóslavneskur knattspyrnumaður (d. 1990).
 1915 - Oscar Reutersvärd, sænskur myndlistarmaður (d. 2002).
 1924 - Erik Balling, danskur kvikmyndaleikstjóri (d. 2005).
 1926 - Beji Caid Essebsi, forseti Túnis (d. 2019).
 1931 - Wallace Broecker, bandarískur jarðefnafræðingur.
 1932 - Jacques Chirac, Frakklandsforseti (d. 2019).
 1938 - Hans Jacobsen, færeyskur athafnamaður (d. 2011).
 1947 - George Kobayashi, japanskur knattspyrnumaður.
 1949 - Garry Shandling, bandarískur leikari (d. 2016).
 1957 - Janet Napolitano, bandarísk stjórnmálakona.
 1957 - Tetsuo Sugamata, japanskur knattspyrnumaður.
 1959 - Rahm Emanuel, bandarískur stjórnmálamaður.
 1961 - Kim Delaney, bandarísk leikkona.
 1962 - Catherine Chabaud, frönsk siglingakona.
 1964 - Didda, íslenskt skáld.
 1965 - Rósa Guðbjartsdóttir, bæjarstjóri Hafnarfjarðar.
 1973 - Ryan Giggs, velskur knattspyrnumaður.
 1974 - Gunnlaugur Jónsson, íslenskur knattspyrnumaður.
 1977 - Paul Goodison, enskur siglingamaður.
 1977 - Eddie Howe, enskur knattspyrnumaður.
 1980 - Hreiðar Levý Guðmundsson, íslenskur handknattleiksmaður.
 1999 - Lukku Láki, íslenskur rappari.

 Dáin 
 1211 - Páll Jónsson, biskup í Skálholti.
 1268 - Klemens 4. páfi.
 1314 - Filippus 4. Frakkakonungur (f. 1268).
 1330 - Roger Mortimer, fyrsti jarlinn af March og í raun stjórnandi Englands 1327-1330 (f. 1287).
 1378 - Karl 4., keisari hins Heilaga rómverska ríkis (f. 1316).
 1530 - Thomas Wolsey, enskur kardínáli og stjórnmálamaður (f. 1473).
 1626 - Ernst von Mansfeld, þýskur herforingi (f. um 1580).
 1627 - John Ray, enskur líffræðingur (d. 1705).
 1632 - Friðrik 5. kjörfursti í Pfalz (f. 1596).
 1643 - Claudio Monteverdi, ítalskt tónskáld (f. 1567).
 1666 - Ólafur Ólafsson lærði karl, skólameistari á Hólum.
 1682 - Róbert Rínarfursti, herforingi í Ensku borgarastyrjöldinni (f. 1619).
 1694 - Marcello Malpighi, ítalskur læknir (f. 1628).
 1699 - Patrick Gordon, skoskur herforingi í her Rússakeisara (f. 1635).
 1780 - María Teresa af Austurríki, keisaradrottning í hinu Heilaga rómverska ríki (f. 1717).
 1907 - Árni Thorsteinson, landfógeti og alþingismaður (f. 1828).
 1924 - Giacomo Puccini, ítalskt tónskáld (f. 1858).
 1939 - Philipp Scheidemann, þýskur stjórnmálamaður (f. 1865).
 1962 - Erik Scavenius, danskur stjórnmálamaður og forsætisráðherra (f. 1877).
 1986 - Cary Grant, enskur leikari (f. 1904).
 2001 - George Harrison, gítarleikari í Bítlunum (f. 1943).
 2007 - Eyjólfur Jónsson, sundkappi og lögregluþjónn (f. 1925).
 2008 - Jørn Utzon, danskur arkitekt (f. 1918).
 2019 - Birgir Ísleifur Gunnarsson, íslenskur stjórnmálamaður (f. 1936).

Flokkur:Nóvember